***Suvestinė redakcija nuo 2023-04-01***

*Sprendimas paskelbtas: TAR 2021-12-22, i. k. 2021-26525*

***TAR pastaba.*** *Sprendimo Nr. TS-60 nuostatos pradedamos taikyti, kai naujai išrinkta 2023–2027 metų kadencijos Kauno rajono savivaldybės taryba susirenka į pirmąjį posėdį (2023-04-20).*

*Kauno rajono savivaldybės taryba, Sprendimas*

*Nr.* [*TS-160*](https://www.e-tar.lt/portal/legalAct.html?documentId=7e56a270cf9f11ed9978886e85107ab2)*, 2023-03-30, paskelbta TAR 2023-03-31, i. k. 2023-06063*

*Dėl Kauno rajono savivaldybės tarybos 2021 m. gruodžio 21 d. sprendimo Nr. TS-443 „Dėl Kauno rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo, tvarkos aprašo patvirtinimo“ pakeitimo*



**KAUNO RAJONO SAVIVALDYBĖS TARYBA**

**13 POSĖDIS**

**SPRENDIMAS**

**DĖL KAUNO RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO ATASKAITOS RENGIMO TVARKOS APRAŠO PATVIRTINIMO**

2021 m. gruodžio 21 d. Nr. TS-443

Kaunas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 16 straipsnio 3 dalimi, Kauno rajono savivaldybės taryba n u s p r e n d ž i a:

Patvirtinti Kauno rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo tvarkos aprašą (pridedamas).

Savivaldybės meras Valerijus Makūnas

PATVIRTINTA

Kauno rajono savivaldybės tarybos

2021 m. gruodžio 21 d. sprendimu Nr. TS-443

(2022 m. lapkričio 24 d. sprendimo Nr. TS-363

redakcija)

**KAUNO RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO ATASKAITOS RENGIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Kauno rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimotvarkos aprašas (toliau – Aprašas) nustato Kauno rajono savivaldybei nuosavybės teise priklausančio turto valdymo, naudojimo ir disponavimo juo ataskaitos (toliau – Turto ataskaita) rengimo ir teikimo tvarką.

2. Savivaldybės biudžetinės įstaigos, viešosios įstaigos ir kiti juridiniai asmenys, valdantys, naudojantys ir juo disponuojantys Savivaldybei nuosavybės teise priklausančiu turtu, teikia Savivaldybės administracijai informaciją, reikalingą Turto ataskaitaiparengti šiuo Aprašu nustatyta tvarka ir terminais.

3. Aprašu privalo vadovautis Savivaldybės administracijos darbuotojai, Savivaldybės biudžetinių įstaigų ir viešųjų įstaigų, kitų juridinių asmenų, valdančių, naudojančių Savivaldybei nuosavybės teise priklausantį turtą ir juo disponuojančių, vadovai ir darbuotojai, kurie teikia informaciją ir (ar) rengia Turto ataskaitą, ją derina ir pasirašo.

**II SKYRIUS**

**ATASKAITOS RENGIMAS IR TEIKIMAS**

4. Turto ataskaitoje turi būti pateikta informacija apie Savivaldybei nuosavybės teise priklausantį turtą (ataskaitinių metų gruodžio 31 d. duomenimis) ir ataskaitiniais metais įvykusius Savivaldybės ilgalaikio materialiojo turto pokyčius: turto įsigijimą, perdavimą patikėjimo teise valdyti, naudoti ar disponuoti juo kitiems subjektams, nuomą, pardavimą, nenaudojamą turtą, taip pat kita svarbi informacija, susijusi su Savivaldybės turto valdymu, naudojimu ir disponavimu juo.

5. Turto ataskaitos rengimą ir jai parengti reikalingų duomenų gavimą organizuoja Savivaldybės meras.

*Punkto pakeitimai:*

*Nr.* [*TS-160*](https://www.e-tar.lt/portal/legalAct.html?documentId=7e56a270cf9f11ed9978886e85107ab2)*, 2023-03-30, paskelbta TAR 2023-03-31, i. k. 2023-06063*

6. Ataskaitos apie Savivaldybei nuosavybės teise priklausantį turtą sudaromos finansinių metų paskutinės dienos apskaitos registrų duomenimis.

7. Savivaldybės biudžetinės įstaigos, viešosios įstaigos ir kiti juridiniai asmenys pateikia informaciją apie valdomą, naudojamą ir juo disponuojamą Savivaldybei nuosavybės teise priklausantį turtą (1 priedas su aiškinamuoju raštu ir 2–8 priedai) Savivaldybės administracijos Ekonomikos skyriui iki balandžio 20 d.

8. Papildomai prašomą informaciją Savivaldybės turtą valdantys subjektai turi pateikti raštu ne vėliau kaip per 7 (septynias) darbo dienas; jeigu prašoma papildomos informacijos skubos tvarka – per 3 (tris) darbo dienas nuo prašymo gavimo dienos.

9. Savivaldybės administracijos Ekonomikos skyrius parengia Turto ataskaitą (1 priedas su aiškinamuoju raštu ir 2–8 priedai) iki gegužės 31 d. ir teikia Savivaldybės merui pasirašyti.

*Punkto pakeitimai:*

*Nr.* [*TS-160*](https://www.e-tar.lt/portal/legalAct.html?documentId=7e56a270cf9f11ed9978886e85107ab2)*, 2023-03-30, paskelbta TAR 2023-03-31, i. k. 2023-06063*

10. Savivaldybės mero pasirašyta Turto ataskaita pateikiama susipažinti Savivaldybės tarybai.

*Punkto pakeitimai:*

*Nr.* [*TS-160*](https://www.e-tar.lt/portal/legalAct.html?documentId=7e56a270cf9f11ed9978886e85107ab2)*, 2023-03-30, paskelbta TAR 2023-03-31, i. k. 2023-06063*

11. Turto ataskaita skelbiama Savivaldybės interneto svetainėje.

**III SKYRIUS**

**BAIGIAMOSIOS NUOSTATOS**

12. Už Savivaldybės administracijos Ekonomikos skyriui pateiktų duomenų teisingumą atsako duomenis teikiančios Savivaldybės biudžetinės, viešosios įstaigos ar kito juridinio asmens vadovas, savo parašu patvirtinantis teikiamų duomenų teisingumą.

13. Už Turto ataskaitos parengimą ir pateikimą Savivaldybės tarybai atsakinga Savivaldybės administracija.

14. Aprašas keičiamas ar pripažįstamas netekusiu galios Savivaldybės tarybos sprendimu.

––––––––––––––––––––––––––––––––––

**Priedų pakeitimai:**

2021-12-21 09 m 1 TS-443 keistas pagal TS-363

*Priedo pakeitimai:*

*Nr.* [*TS-363*](https://www.e-tar.lt/portal/legalAct.html?documentId=506625c06cb711edbc04912defe897d1)*, 2022-11-24, paskelbta TAR 2022-11-25, i. k. 2022-23928*

**Pakeitimai:**

1.

Kauno rajono savivaldybės taryba, Sprendimas

Nr. [TS-363](https://www.e-tar.lt/portal/legalAct.html?documentId=506625c06cb711edbc04912defe897d1), 2022-11-24, paskelbta TAR 2022-11-25, i. k. 2022-23928

Dėl Kauno rajono savivaldybės tarybos 2021 m. gruodžio 21 d. sprendimo Nr. TS-443 „Dėl Kauno rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo tvarkos aprašo patvirtinimo“ pakeitimo

2.

Kauno rajono savivaldybės taryba, Sprendimas

Nr. [TS-160](https://www.e-tar.lt/portal/legalAct.html?documentId=7e56a270cf9f11ed9978886e85107ab2), 2023-03-30, paskelbta TAR 2023-03-31, i. k. 2023-06063

Dėl Kauno rajono savivaldybės tarybos 2021 m. gruodžio 21 d. sprendimo Nr. TS-443 „Dėl Kauno rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo, tvarkos aprašo patvirtinimo“ pakeitimo